تمت ارشفة منتديات نبع الفرات
هاك اخذها انساها لتذكرني بيك
هذا اخر موعده اخذه الدنيا ليل
انت ماخذ كل شي بس ما كتلي هاي
انت ماخذ غصب لو ماخذ سبيل
شامت تحط بعشرتي وشهودي وين
غير كون اليسأل نحطله دليل
انا حطيت الله خاف يمرنا شي
وانت ناوي تحط ولف غيري بديل
ريكي ما ابلعه اخاف يمرنا صوت
جنت اشوفك خايف واعتبرك دخيل
جان خشبه احساسك وحظني مسيح
ما ملت بس عشرتك كامت تميل
يا حلال الله على بختك مكتف يد
ضال من عمري خلك كلش قليل
تواضعت وانطيتك ايدي تردها ليش
واني بكل اصبعي بجف مربي جيل
زارع ملوحك شمس بالكصه هاي
التاج اذا نزعه يحس روحه ذليل
منين ما اريدن التفت كونك وراي
اني اريد اطش عمري ما اريد ماي
النطيته بوجهي اخذه من كفاي
وهسه اعيش شلون ما رايد اعيش
الفارس يفك روحه من يدوسه خيل
هاك اخذها انساها لتذكرني بيك
هذا اخر موعد اخذه الدنيا ليل